บาทเปิด 33.30 บาทต่อดอลลาร์ อ่อนค่า
เงินบาทเปิดตลาด 33.30 บาทต่อดอลลาร์ อ่อนค่า คาดกรอบวันนี้ 33.20 - 33.35บาทต่อดอลลาร์
18 ส.ค. 2564

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 33.30 บาท/ดอลลาร์ อ่อนค่าจากปิดตลาดเย็นวานนี้ที่ระดับ 33.26 บาท/ดอลลาร์ ก่อนจะกลับมาแข็งค่าอยู่ที่ 33.23 บาท/ดอลลาร์ เมื่อเวลา 07.55 น.ตามแรงเทขายดอลลาร์ทำกำไร สวนทางกับตลาดโลกที่ดอลลาร์แข็งค่า เนื่องจากความกังวลเกี่ยวกับสถานการณ์โควิด-19 สถานการณ์ในประเทศอัฟกานิสถาน และรายงานยอดค้าปลีกเดือน ก.ค. ของสหรัฐฯ ออกมาแย่กว่าคาด"บาทเคลื่อนไหวสวนทางตลาดโลกจากแรงเทขายดอลลาร์ ซึ่งตลาดมองว่าไม่น่าปรับตัวอ่อนค่าไปมากกว่านี้ ทำให้มีแรงเทขายดอลลาร์ออกมา" นักบริหารเงิน กล่าวนักบริหารเงิน ประเมินกรอบการเคลื่อนไหวของเงินบาทในวันนี้ไว้ที่ 33.20 - 33.35 บาท/ดอลลาร์